CELEX: 32020D1014
Language: el
Date: 2020-07-13 00:00:00
Title: Απόφαση (ΚΕΠΠΑ) 2020/1014 του Συμβουλίου της 13ης Ιουλίου 2020 για την τροποποίηση της απόφασης (ΚΕΠΠΑ) 2018/905 για την παράταση της εντολής του Ειδικού Εντεταλμένου της Ευρωπαϊκής Ένωσης για το Κέρας της Αφρικής

14.7.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  LI 225/1
               
            
         ΑΠΟΦΑΣΗ (ΚΕΠΠΑ) 2020/1014 ΤΟΥ ΣΥΜΒΟΥΛΙΟΥ
         της 13ης Ιουλίου 2020
         για την τροποποίηση της απόφασης (ΚΕΠΠΑ) 2018/905 για την παράταση της εντολής του Ειδικού Εντεταλμένου της Ευρωπαϊκής Ένωσης για το Κέρας της Αφρικής
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 33 και το άρθρο 31 παράγραφος 2,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 8 Δεκεμβρίου 2011 το Συμβούλιο εξέδωσε την απόφαση 2011/819/ΚΕΠΠΑ (1) με την οποία διόρισε τον κ. Αλέξανδρο ΡΟΝΤΟ Ειδικό Εντεταλμένο της Ευρωπαϊκής Ένωσης (ΕΕΕΕ) για το Κέρας της Αφρικής.
                  
               
                     (2)
                  
                  
                     Η εντολή του κ. ΡΟΝΤΟΥ ως ΕΕΕΕ ανανεώθηκε διαδοχικά, πιο πρόσφατα με την απόφαση του Συμβουλίου (ΚΕΠΠΑ) 2018/905 (2), όπως τροποποιήθηκε από την απόφαση (ΚΕΠΠΑ) 2020/251 (3). Η εντολή του ΕΕΕΕ λήγει στις 31 Αυγούστου 2020.
                  
               
                     (3)
                  
                  
                     Η εντολή του ΕΕΕΕ θα πρέπει να παραταθεί για περαιτέρω περίοδο 6 μηνών και θα πρέπει να καθοριστεί νέο ποσό δημοσιονομικής αναφοράς για την περίοδο από την 1η Σεπτεμβρίου 2020 έως τις 28 Φεβρουαρίου 2021.
                  
               
                     (4)
                  
                  
                     Ο ΕΕΕΕ θα εκτελέσει την εντολή του εν μέσω μιας κατάστασης η οποία ενδέχεται να επιδεινωθεί και η οποία θα μπορούσε να παρακωλύσει την επίτευξη των στόχων της εξωτερικής δράσης της Ένωσης, όπως ορίζονται στο άρθρο 21 της Συνθήκης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση (ΚΕΠΠΑ) 2018/905 τροποποιείται ως εξής:
            
                        1)
                     
                     
                        στο άρθρο 1, η παράγραφος 1 αντικαθίσταται από το ακόλουθο κείμενο:
                        
                           «1.   Η εντολή του κ. Αλεξάνδρου ΡΟΝΤΟΥ ως Ειδικού Εντεταλμένου της Ευρωπαϊκής Ένωσης (ΕΕΕΕ) παρατείνεται έως τις 28 Φεβρουαρίου 2021. Το Συμβούλιο μπορεί να αποφασίσει να τερματιστεί νωρίτερα η εντολή του ΕΕΕΕ, βάσει αξιολόγησης της Επιτροπής Πολιτικής και Ασφάλειας (ΕΠΑ) και πρότασης του Ύπατου Εκπροσώπου της Ένωσης για θέματα Εξωτερικής Πολιτικής και Πολιτικής Ασφαλείας (ΥΕ).»,
                        
                     
                  
                        2)
                     
                     
                        στο άρθρο 5, παράγραφος 1 προστίθεται το ακόλουθο εδάφιο:
                        «Το ποσό δημοσιονομικής αναφοράς που προορίζεται να καλύψει τις δαπάνες που απορρέουν από την εντολή του ΕΕΕΕ για το χρονικό διάστημα από την 1η Σεπτεμβρίου 2020 έως τις 28 Φεβρουαρίου 2021 ανέρχεται σε 1 290 000,00 EUR.»,
                     
                  
                        3)
                     
                     
                        στο άρθρο 14 το δεύτερο εδάφιο αντικαθίσταται από το ακόλουθο κείμενο:
                        «Η τελική συγκεφαλαιωτική έκθεση του ΕΕΕΕ για την εκτέλεση της εντολής του υποβάλλεται έως τις 30 Νοεμβρίου 2020.».
                     
                  
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 13 Ιουλίου 2020.
            
               
                  Για το Συμβούλιο
               
               
                  Ο Πρόεδρος
               
               J. BORRELL FONTELLES
            
         
         
            (1)  Απόφαση 2011/819/ΚΕΠΠΑ του Συμβουλίου, της 8ης Δεκεμβρίου 2011, για τον διορισμό του ειδικού εντεταλμένου της Ευρωπαϊκής Ένωσης για το Κέρας της Αφρικής (ΕΕ L 327 της 9.12.2011, σ. 62).
         
            (2)  Απόφαση (ΚΕΠΠΑ) 2018/905 του Συμβουλίου, της 25ης Ιουνίου 2018, για την παράταση της εντολής του ειδικού εντεταλμένου της Ευρωπαϊκής Ένωσης για το Κέρας της Αφρικής (ΕΕ L 161 της 26.6.2018, σ. 16).
         
            (3)  Απόφαση (ΚΕΠΠΑ) 2020/251 του Συμβουλίου, της 25ης Φεβρουαρίου 2020, σχετικά με την τροποποίηση της απόφασης (ΚΕΠΠΑ) 2018/905 για την παράταση της εντολής του Ειδικού Εντεταλμένου της Ευρωπαϊκής Ένωσης για το Κέρας της Αφρικής (ΕΕ L 54 I της 26.2.2020, σ. 5).